La meva parella i jo vam passar una nit de cap de setmana a l’apartament de la Rosa i la veritat és que va ser una experiència fantàstica. La Rosa és molt atenta i respon ràpidament els missatges, i un cop vam arribar ens va rebre i donar indicacions sobre què podíem fer per la ciutat. Fins i tot ens va deixar antimosquits, cosa en la qual no havíem pensat i ens va anar molt bé (tot i que tampoc n’hi havia massa, de mosquits). L’espai és increïble, molt net i espaiós, et fa sentir com si estiguessis en un anunci enmig de la natura. L’esmorzar va ser genial, també. Sense cap mena de dubte, si tornem a Girona i és possible repetirem experiència. Molt recomanable!